ครึ่งบ่าย…ไม้สั้น – บล.คันทรี่ กรุ๊ป
ครึ่งบ่าย...ไม้สั้น - บล.คันทรี่ กรุ๊ป
21 ก.ย. 2559

สรุปตลาดภาคเช้า 
ตลาดภาคเช้าปิดปรับตัวเพิ่มขึ้น 16.08 จุด (+1.09%) ในทิศทางเดียวกันกับตลาดรอบบ้าน โดยกลุ่มที่ปรับตัวเด่นนำโดยกลุ่มธนาคาร +1.34% กลุ่ม ICT +1.19% ด้านปริมาณการซื้อขายอยู่ในระดับปานกลางที่ 2.3 หมื่นล้านบาท
 
แนวโน้ม ภาคบ่าย
คาดดัชนีช่วงบ่ายทรงตัว ยังคงแนะนำเก็งกำไรสั้นๆในวัน โดยมองแนวต้าน 1,493 และ 1,500 จุด เป็นแนวต้านสำคัญ แนะนำเก็งกำไรหุ้นกลุ่มที่คาดจะรายงานผลดำเนินงานช่วงไตรมาส 3 โดดเด่น เพื่อลดความเสี่ยงในกรณีตลาดผันผวน เช่น EPG BA CPF GFPT
 
วิเคราะห์ทางเทคนิค
ATP30 
ราคาปิด 1.80 บาท
แนวรับ 1.79 บาท  
แนวต้าน 2.00 บาท
แนว cut หากราคาหุ้นมีโอกาสหลุด 1.75 บาท
กราฟ ATP30 มีโครงสร้างเป็น Up trend อย่างชัดเจน โดยกราฟแท่งเทียนกำลังเดินหน้าทดสอบเส้นยกสูงซึ่งเป็นแนวต้านสุดท้ายที่ 2 บาท ขณะที่ MACD เกิดสัญญาญซื้อครั้งที่ 3 ซึ่งจะทำให้ราคาเดินหน้าขึ้นไปได้   แนะนำซื้อ
 
เด็กแนว
 PPM สิ่งที่ซ่อนอยู่ในพรพรหมนั้น มันเป็นอะไรที่ค่อนข้างใหญ่ เพราะภายนอกเราเห็นแค่ผลิตทองแดง เส้นลวด เหล็กแผ่น โลหะหลายประเภท แต่สิ่งที่บริษัทซุ่มทำอยู่นั้นมันใหญ่กว่า  เมื่อ 2 เดือนก่อนจู่ๆ ก็เสนอเข้าประมูลโรงไฟฟ้าทางภาคใต้ แต่คุณสมบัติไม่ผ่าน ทำให้บริษัทหันไปเน้นสิ่งที่ตัวเองได้ทำมาร่วมปีแล้ว นั่นก็คือการประกอบแผงโซล่าร์เซลล์ ซึ่งถ้าตามข่าวให้ดีย้อนไป 2 ปีจะมีชื่อของกลุ่มทุนขนาดใหญ่เข้ามาเจรจาร่วมธุรกิจ โดยบริษัทถือหุ้น 60% นำวัตถุดิบเข้ามาประกอบกอบเป็นแผงโซล่าร์ ส่งไปยังผู้รับออเดอร์
ซึ่งผู้ซื้อก็จะนำไปติดตรยี่ห้อของตัวเอง เวลาผ่านไปแค่ ปีกว่าตอนนี้บริษัทมีกำลังการผลิตแล้ว 200 mw และปี 60 จะขยายการผลิตเป็น 600 mw แล้ว อันนี้จะเป็นรายได้สำคัญ โดยโรงงานอยู่ทางภาคตะวันออกคาดว่าจะประกาศงานใหญ่โตในไม่ช้านี้ และจะมีการรุกธุรกิจรับติดตั้งแผงโซล่าร์บนหลังคาให้กับโรงงานอุตสาหกรรมขนาดใหญ่ทั่วประเทศ จากนั้นแบ่งรายได้กัน ทำให้ win win ทั้งสองฝ่าย  นี่เองที่ PPM ซุ่มอยู่  แต่มีคนที่ตามดูไม่มาก มองเห็นว่ารายได้ก้อนโตเกิดขึ้นกับบริษัท จากนั้นเข้ามาสะสมหุ้นอย่างที่เด็กแนวสงสัยเมื่อหลายวันก่อน เพราะฉะนั้นราคาหุ้นตรงนี้ จึงแค่เพิ่งเริ่มต้นไปไม่ไกล เทียบกับ 5 บาทในอดีต
กราฟ PPM (month) ฟื้นตัวขึ้นแบบ bottom out ตัดผ่านแนวสามเหลี่ยมขึ้น และมีโอกาสเด้งตัวต่อไปยัง 3.10 บาท โดย Stoch เกิด Buy signal ระยะกลางแล้ว ราคาจะเดินหน้าไปอย่างต่อเนื่อง มองแนวต้านจากนี้ไปคือ 3.10 บาท